Jennings er spilltur fyrirtækjaeigandi sem svífst einskis í þeirri viðleitni sinni að opna nýja olíuhreinsistöð í Alaska . Forrest Taft er úrillur fyrrum starfsmaður sem er valinn af Eskimóahöfðingja til að verða bjargvættur ættflokks síns . Markmið Forrest er að koma í veg fyrir að nýja hreinsistöðin hefji starfsemi áður en eignarétturinn á landinu ... Lesa meira Jennings er spilltur fyrirtækjaeigandi sem svífst einskis í þeirri viðleitni sinni að opna nýja olíuhreinsistöð í Alaska . Forrest Taft er úrillur fyrrum starfsmaður sem er valinn af Eskimóahöfðingja til að verða bjargvættur ættflokks síns . Markmið Forrest er að koma í veg fyrir að nýja hreinsistöðin hefji starfsemi áður en eignarétturinn á landinu er afhentur Eskimóunum . ... minna Ég dáði þessa mynd !!! Þegar ég var 7 ára gamall eða svo , fannst Seagal alveg rosalega kúl og myndin skemmtileg . En svo horfði ég á myndina aftur 10 árum síðar ( og nokkrum þroskastigum ofar ) og komst að því að þetta var með verri og fáránlegri myndum sem ég hafði séð ! Sem sé , handrit , leikur og söguþráður þessarrar myndar er svo furðulega amatörslegur og afkáralegur að mætti halda að 7 ára barn hefði verið við leikstjórastólinn og andlega veikur handritshöfundur við þess hlið . En allavega , þessi mynd fjallar um hörkutólið Seagal , sem er mjög fær sprengjufræðingur og er ráðinn til starfa við olíufélag nokkurt í Alaska eða eikkursstaðar . Seagal kemst reyndar fljótt að því að olíufélagið hefur illar áætlanir um gangsetningu nýjasta borpallsins síns , sem hefur vísvitandi verið búinn gölluðum öryggisbúnaði til að standast tímaáætlun olíuréttarsamningsins . Því ef þessi búnaður brysti gæti orðið svakalegt umhverfisslys á viðkvæmu lífríki landsins í kring , og það getur hetjan Seagal ekki sætt sig við . Hann vingast við eikkura eskimóa sem eiga landið sem borpallurinn er á , og ákveður að hjálpa þeim að losna við hið illa olíufélag og vonda yfirmann þess , með kung-fú , sprengjur og byssur að vopni !!! Furðuleg mynd með furðulegu plotti sem keyrir sjálft sig um þverbak þegar á líður myndina . Virkilega óraunhæf saga og tilgerðarlegur leikur myndarinnar gefur ekki mikla ástæðu til að gefa meira en 0 stjörnur , en mér fannst stirðbusalegt kungfúið og byssugleðin hans Seagals svo fyndin að ég verð að gefa hálfa . Enn eitt meistaraverkið frá Seagal ... eða NEI ! Hreint ótrúlegt að umhverfisverndarbull dynji á manni myndina í gegn , en eitthvað gríðarlegt magn af bensíni hlýtur að hafa farið í allar þessar oft á tíðum tilgangslausu sprengingar sem eiga sér stað á mínútu fresti alla ræmuna . Hreinn viðbjóður sem ekki er okkur norrænu fólki bjóðandi .